CELEX: 32021R1160
Language: da
Date: 2021-05-12 00:00:00
Title: Kommissionens delegerede forordning (EU) 2021/1160 af 12. maj 2021 om ændring af Europa-Parlamentets og Rådets forordning (EU) 2019/1241 for så vidt angår brislingekassen og rødspættekassen i Nordsøen

15.7.2021   
               
               
                  DA
               
               
                  Den Europæiske Unions Tidende
               
               
                  L 250/4
               
            
         KOMMISSIONENS DELEGEREDE FORORDNING (EU) 2021/1160
         af 12. maj 2021
         om ændring af Europa-Parlamentets og Rådets forordning (EU) 2019/1241 for så vidt angår brislingekassen og rødspættekassen i Nordsøen
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/1241 af 20. juni 2019 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger, om ændring af Rådets forordning (EF) nr. 1967/2006 og (EF) nr. 1224/2009 og Europa-Parlamentets og Rådets forordning (EU) nr. 1380/2013, (EU) 2016/1139, (EU) 2018/973, (EU) 2019/472 og (EU) 2019/1022 og om ophævelse af Rådets forordning (EF) nr. 894/97, (EF) nr. 850/98, (EF) nr. 2549/2000, (EF) nr. 254/2002, (EF) nr. 812/2004 og (EF) nr. 2187/2005 (1), særlig artikel 15, stk. 2, og
         ud fra følgende betragtninger:
         
                     (1)
                  
                  
                     Ved forordning (EU) 2019/1241 fastsættes bestemmelser om indførelse af tekniske foranstaltninger for Nordsøen.
                  
               
                     (2)
                  
                  
                     Belgien, Danmark, Tyskland, Frankrig, Nederlandene og Sverige (Scheveningengruppen) har en direkte interesse i spørgsmål vedrørende fiskeriforvaltning i Nordsøen. Den 15. og 19. oktober 2020 forelagde disse medlemsstater to fælles henstillinger i overensstemmelse med artikel 18, stk. 1, i Europa-Parlamentets og Rådets forordning (EU) nr. 1380/2013 (2) og artikel 15, stk. 3, i forordning (EU) 2019/1241, med forslag om ved Kommissionens delegerede retsakt at vedtage visse ændringer af de gældende bestemmelser for rødspættekassen og brislingekassen i Nordsøen, der er fastsat i bilag V til forordning (EU) 2019/1241. De forelagde en revideret udgave af den fælles henstilling om brislingekassen den 2. februar 2021. Disse medlemsstater sendte begge fælles henstillinger til de relevante rådgivende råd med henblik på høring.
                  
               
                     (3)
                  
                  
                     Da det i begge fælles henstillinger foreslås at ændre bilag V til forordning (EU) 2019/1241, indeholder den foreliggende delegerede forordning bestemmelser om foranstaltninger, som medlemsstaterne har henstillet til, for såvel brislingekassen som rødspættekassen.
                  
               
                     (4)
                  
                  
                     Den Videnskabelige, Tekniske og Økonomiske Komité for Fiskeri (STECF) har vurderet den dokumentation, som medlemsstaterne har forelagt til støtte for bestemmelserne i begge fælles henstillinger (3). De foreslåede foranstaltninger blev evalueret i overensstemmelse med principperne i artikel 15, stk. 4, i forordning (EU) 2019/1241.
                  
               
                     (5)
                  
                  
                     I den fælles henstilling, som medlemsstaterne har forelagt om rødspættekassen, foreslås det at indføre en specifik undtagelse for fartøjer, hvis maskineffekt overstiger 221 kW, og som anvender snurrevod, forudsat at disse fartøjer overholder de maskestørrelser, der er fastsat i del B, punkt 1.1, i bilag V til forordning (EU) 2019/1241. STECF analyserede medlemsstaternes dokumentation og konkluderede, at indførelsen af den specifikke undtagelse for snurrevod ikke forventes at få nogen væsentlig indvirkning på beskyttelsesniveauet i området i betragtning af det begrænsede antal berørte fartøjer og den begrænsede indvirkning, som snurrevod har på bunden. Den foreslåede foranstaltning bør derfor indgå i denne forordning.
                  
               
                     (6)
                  
                  
                     I den fælles henstilling om rødspættekassen blev det endvidere foreslået at erstatte udtrykket »bundtrawl« i del C, punkt 2.2, litra c), i bilag V til forordning (EU) 2019/1241 med udtrykket »skovlbundtrawl«. STECF analyserede medlemsstaternes dokumentation og konkluderede, at den foreslåede ændring sandsynligvis vil fjerne en eventuel tvetydighed i forordningen og sikre beskyttelsesniveauer, der mindst svarer til og sandsynligvis overstiger, hvad der for indeværende foreskrives i forordning (EU) 2019/1241. Den foreslåede foranstaltning bør derfor indgå i denne forordning.
                  
               
                     (7)
                  
                  
                     I den fælles henstilling om rødspættekassen blev der også foreslået en maksimal længde på 24 m for fartøjer med bomtrawl, som, når denne forordning finder anvendelse, skal opføres på listen over fartøjer i del C, punkt 2.4, i bilag V til forordning (EU) 2019/1241. STECF analyserede medlemsstaternes dokumentation og konkluderede, at denne restriktion vil sikre beskyttelsesniveauer, der mindst svarer til, hvad der for indeværende foreskrives i forordning (EU) 2019/1241. Den foreslåede foranstaltning bør derfor indgå i denne forordning.
                  
               
                     (8)
                  
                  
                     I den fælles henstilling, som medlemsstaterne forelagde om brislingekassen, blev det foreslået at videreføre praksis med at fravige bestemmelserne for brislingekassen for fartøjer med visse redskaber i en periode på tre år fra den 1. juli til den 31. oktober, således som det var fastsat ved Kommissionens delegerede forordning (EU) nr. 1395/2014 (4) for perioden indtil den 31. december 2020. STECF analyserede medlemsstaternes dokumentation om brislingekassen og konkluderede, at der ikke er noget klart tegn på, at fravigelsen af bestemmelserne for brislingekassen siden 2017 har forvoldt skade på sildebestanden. STECF konkluderede endvidere, at det er usandsynligt, at fravigelsen af bestemmelserne for brislingekassen vil føre til et lavere beskyttelsesniveau end det nuværende. STECF bemærkede imidlertid, at der er behov for flere års fiskeriovervågning for at bevise, at et tilsvarende beskyttelsesniveau vil blive opretholdt. STECF foreslog derfor, at virkningen af at fravige bestemmelserne tages op til fornyet vurdering efter tre års overvågning. Medlemsstaterne forpligtede sig til at overvåge virkningen af fravigelsen af bestemmelserne for brislingekassen i denne periode ved at indsamle de data, der er fastsat i deres fælles henstilling, for så vidt angår bifangst af sild i fiskeriet efter brisling. Disse data vil blive forelagt STECF til evaluering. Den foreslåede foranstaltning bør derfor indgå i denne forordning.
                  
               
                     (9)
                  
                  
                     Forordning (EU) 2019/1241 bør derfor ændres.
                  
               
                     (10)
                  
                  
                     Eftersom foranstaltningerne i denne forordning har direkte indvirkning på planlægningen af EU-fartøjernes fangstsæson og de dertil knyttede økonomiske aktiviteter, bør nærværende forordning træde i kraft umiddelbart efter offentliggørelsen —
                  
               VEDTAGET DENNE FORORDNING:
         
            Artikel 1
            Forordning (EU) 2019/1241 ændres som angivet i bilaget til nærværende forordning.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. maj 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 198 af 25.7.2019, s. 105.
         
            (2)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og om ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
         
            (3)  https://stecf.jrc.ec.europa.eu/documents/43805/2786172/STECF+PLEN+20-03.pdf, side 93 (brislingekassen) og side 106 (rødspættekassen).
         
            (4)  Kommissionens delegerede forordning (EU) nr. 1395/2014 af 20. oktober 2014 om fastsættelse af en udsmidsplan for visse fiskerier efter små pelagiske arter og fiskeri til industriformål i Nordsøen (EUT L 370 af 30.12.2014, s. 35).
      
      
         
            BILAG
            I del C i bilag V til forordning (EU) 2019/1241 foretages følgende ændringer:
            
                        1)
                     
                     
                        I punkt 2.2 foretages følgende ændringer:
                        
                                    a)
                                 
                                 
                                    Litra c) affattes således:
                                    
                                                »c)
                                             
                                             
                                                fartøjer, hvis maskineffekt overstiger 221 kW, må anvende skovlbundtrawl, og fartøjer, der driver parfiskeri, og hvis kombinerede maskineffekt overstiger 221 kW, må fiske med parbundtrawl, forudsat at de ikke deltager i målrettet fiskeri efter rødspætte og tunge, og at de overholder de relevante regler for maskestørrelser i dette bilags del B«
                                             
                                          
                              
                                    b)
                                 
                                 
                                    Følgende tilføjes som litra d):
                                    
                                                »d)
                                             
                                             
                                                fartøjer, hvis maskineffekt overstiger 221 kW, må anvende snurrevod, forudsat at sådanne fartøjer overholder reglerne for maskestørrelser i dette bilags del B, punkt 1.1«.
                                             
                                          
                              
                  
                        2)
                     
                     
                        Punkt 2.4 affattes således:
                        
                                    »2.4.
                                 
                                 
                                    Fartøjer, som har tilladelse til at fiske i det område, der er omhandlet i punkt 2.1, opføres på en liste, der forelægges Kommissionen af hver enkelt medlemsstat. Den samlede maskineffekt for de i punkt 2.2, litra a), omhandlede fartøjer på listen må ikke overstige den samlede maskineffekt som fastslået for hver medlemsstat pr. 1. januar 1998. De tilladte fiskerfartøjer skal have en fiskeritilladelse i overensstemmelse med artikel 7 i forordning (EF) nr. 1224/2009. Fra den 1. juli 2021 må kun bomtrawlere med en længde overalt på højst 24 meter føjes til denne liste.«
                                 
                              
                  
                        3)
                     
                     
                        I punkt 4 tilføjes følgende afsnit:
                        »Uanset første afsnit, tredje led, finder nævnte led først anvendelse på fiskeri med følgende redskaber fra den 31. december 2023:
                        
                                    a)
                                 
                                 
                                    trukne redskaber med en maskestørrelse på mindre end 32 mm
                                 
                              
                                    b)
                                 
                                 
                                    snurpenot eller
                                 
                              
                                    c)
                                 
                                 
                                    hildingsgarn, indfiltringsnet, toggergarn og drivgarn med en maskestørrelse på mindre end 30 mm.
                                 
                              Medlemsstater, der har en direkte forvaltningsmæssig interesse, forelægger senest den 15. december 2023 Kommissionen overvågningsdata til støtte for undtagelsen.«.